5 ຄົນເສຍຊີວິດ ໃນການໂຈມຕີສະລະຊີບ ໃນອີຣັກ
ຕໍາຫລວດອີຣັກກ່າວວ່າ ປະຊາຊົນ 5 ຄົນເສຍຊີວິດແລະ 15 ຄົນບາດເຈັບ ໃນການວາງລະເບີດສະລະຊີບ ໃນພາກໃຕ້ຂອງອີຣັກ.
ຕໍາຫລວດອີຣັກກ່າວວ່າ ຜູວາງລະເບີດສະລະຊີບຄົນນຶ່ງໄດ້ສັງຫານປະຊາຊົນ 5 ຄົນແລະ ບາດເຈັບຢ່າງນ້ອຍຕື່ມອີກ 15 ຄົນໃນເມືອງ Basra ທາງພາກໃຕ້ຂອງປະເທດ ຊຶ່ງເປັນ ເມືອງອຸດສາຫະກໍາບໍ່ນໍ້າມັນ ທີ່ກໍາລັງຈະເລີນຂຶ້ນນັ້ນ ທາງການອີຣັກກ່າວວ່າ ຄົນວາງລະເບີດໄດ້ພະຍາຍາມຂັບລົດເຂົ້າໄປໃນບໍລິເວນຄ້າຍຕໍາ ຫລວດແຫ່ງນຶ່ງ ແຕ່ໄດ້ຖືກຢຸດລົດ ຜູ້ກ່ຽວກໍເລີຍຈູດຂະນວນລະເບີດທໍາລາຍລົດ ມີລາຍ ງານວ່າຢ່າງໜ້ອຍ 3 ຄົນ ໃນຈໍານວນຜູ້ເສຍຊີວິດ ເປັນຕໍາຫລວດ ໃນວັນເສົາມື້ກ່ອນນີ້ ການວາງລະເບີດໃນລົດ 2 ຄັນທີ່ປາກົດວ່າມີການປະສານງານກັນໄດ້ ເອົາຊີວິດຜູ້ຄົນໄປຢ່າງນ້ອຍ 6 ຄົນໃນເມືອງ Mosul ໃນພາກເໜືອຂອງອີຣັກ ພວກເຈົ້າໜ້າທີ່ຕໍາຫລວດແລະແພດໝໍ ກ່າວວ່າ ເຫດລະເບີດດັ່ງກ່າວໄດ້ເກີດຂຶ້ນບົນຖະໜົນ ສາຍນຶ່ງ ທີ່ມີການສັນຈອນໄປມາຢ່າງຄັບຄັ່ງໃກ້ໆກັບພວກຕຶກອາຄານຕ່າງໆຂອງລັດຖະ ບານ ແລະເຮັດໃຫ້ປະຊາຊົນ ຢ່າງນ້ອຍ 55 ຄົນໄດ້ຮັບບາດເຈັບ